ปีเตอร์ คอร์ป ไดเรนดัล

ปีเตอร์ คอร์ป ไดเรนดัล (Peter Corp Dyrendal; เกิด 1 มกราคม พ.ศ. 2518) เป็นนักร้องและนักแสดงลูกครึ่งไทย-เดนมาร์ก เกิดและโตที่เดนมาร์ก เข้าสู่วงการบันเทิงตั้งแต่อายุ 17 ปี กับผลงานการถ่ายนิตยสารและถ่ายโฆษณา หลังจากนั้นเขาได้เซ็นสัญญากับค่ายกลิทซ์ฯ ของมิ่งขวัญ แสงสุวรรณ์ แต่ต่อมาค่ายก็ปิดตัวลงปีเตอร์จึงเซ็นสัญญากับจีเอ็มเอ็ม แกรมมี่จนได้ออกอัลบั้มชุดแรก หิน ผา กา ดาบ ตอนอายุ 21 ปี  มีซิงเกิ้ลฮิตหลายเพลง อาทิ "เจ้าทุยอยู่ไหน" และมีอัลบั้มต่อมาคือ Magic Peter มีซิงเกิ้ลฮิต อาทิ "อยากเกิดเป็นเธอ" และ "ตัวประหลาด" เป็นต้น

**ประวัติ**
ปีเตอร์ คอร์ป ไดเรนดัล เกิดเมื่อวันที่ 1 มกราคม พ.ศ. 2518 ที่ประเทศเดนมาร์ก บิดาเป็นชาวเดนมาร์กทำงานอยู่ที่สายการบินสแกนดิเนเวียแอร์ไลน์ซิสเต็ม ส่วนมารดาทำงานอยู่การบินไทย พออายุได้ 2-5 ขวบมาอยู่เมืองไทย เรียนอนุบาลที่เมืองไทยได้ปีเดียวจึงกลับเดนมาร์ก จากนั้นพออายุ 19 ปีก็กลับมาเมืองไทยอีกครั้ง
ตอนอายุได้ 17 ปี กลับมาเยี่ยมญาติที่เมืองไทย คุณน้าพาไปถ่ายแฟชั่นลงนิตยสารต่าง ๆ หลังจากนั้นก็กลับเดนมาร์กแต่กลับได้ไม่นานมีคนจากเมืองไทยโทรติดต่อมาถ่ายโฆษณา จึงพักการเรียน 1 ปี และเตรียมจะเข้ามหาวิทยาลัย จึงกลับมาถ่ายโฆษณา ถ่ายแบบหลายชิ้น หลังจากนั้นมีคนแนะนำไปเทสต์เสียง ไปเทสต์กับค่ายกลิทซ์ฯ ของมิ่งขวัญ แสงสุวรรณ์ และได้เซ็นสัญญา 2 อาทิตย์ค่ายก็ปิดตัวไป ต่อมาไปเทสต์ที่จีเอ็มเอ็ม แกรมมี่และเซ็นสัญญา 2 ปี จนได้ออกอัลบั้มชุดแรก หิน ผา กา ดาบ ตอนอายุ 21 ปี มีซิงเกิ้ลฮิตหลายเพลงอาทิ "เจ้าทุยอยู่ไหน" และมีอัลบั้มต่อมาคือ Magic Peter มีซิงเกิ้ลฮิต เช่น "อยากเกิดเป็นเธอ" และ "ตัวประหลาด" เป็นต้น ในปี 2543 กับผลงานชุดที่ 3 ชื่อชุด X-Ray มีซิงเกิ้ลแรก คือ "จะรักกันนานเท่าไหร่" และมีผลงานอัลบั้มชุดที่ 4 ที่ชื่อ Version 4.0 ที่ได้โสฬส ปุณกะบุตร มาเป็นโปรดิวเซอร์ และมีกอล์ฟ-รุ่งโรจน์ ผลหว้า (มือเบส Y Not 7- วายน็อตเซเว่น) มารับหน้าที่โค-โปรดิวเซอร์ 
ในปี 2546 ออกผลงานชุด Romantic Peter เป็นรวมเพลงจากทั้งสี่อัลบั้ม และเพลงประกอบละครที่เคยร้อง อย่างเช่น เพลง "กุมภาพันธ์" เพลงประกอบภาพยนตร์ เรื่อง กุมภาพันธ์, เพลง "ฉันไม่มีสิทธิ์" เพลงประกอบละคร เรื่อง ชายครับผมเป็นชาย, เพลง "ตัวเปล่า" เพลงประกอบละคร เรื่อง สายลมกับแสงดาว, เพลง "แค่ฝันก็ดีใจ", เพลง "ไม่เหนื่อยบ้างหรือ" ที่ละครเรื่องนี้ เตอร์ ได้แสดงคู่กับ มาช่า นอกจากนั้นยังเคยได้ร้องเพลงประกอบโฆษณาของ คอฟฟี่ เมต คู่กับตอง ภัครมัย โปตระนันทน์ อีกด้วย 
จนเมื่อปี 2547 ได้ก่อตั้งวงโฟร์กอตเทน ร่วมกับ ชวิน จิตรสมบูรณ์, รุ่งโรจน์ ผลหว้า และเทรุ มุรายาม่า  มีผลงานอัลบัมแรก Rolling นอกจากนี้ยังเป็นนักแสดงรับเชิญจากซิทคอม เนื้อคู่ประตูถัดไป รับบท พี่ก้อง
ในปี 2562 ปีเตอร์ คอร์ปได้เข้าร่วมรายการ The Mask วรรณคดีไทย (โปรเจกต์พิเศษต่อจาก The Mask Line Thai) ในนามของ หน้ากากนกสดายุ (กรุ๊ปไม้โท) โดยใช้เพลง บักแตงโม ของวงฮันแนว ถูกถอดหน้ากากในรอบ First Round

**ชีวิตส่วนตัว**
 มีน้องชายต่างมารดาชื่อ ไมเคิล คอร์ป ไดเรนดัล (เสียชีวิตแล้ว) - มีหลานชายที่เกิดจากไมเคิลชื่อ เมซัน คอร์ป ไดเรนดัล (เป็นหลานชาย)- ปีเตอร์เคยคบหาเป็นแฟนกับ โอซา แวง - แต่งงานกับ พลอยพรรณ ทวีรัตน์ หรือ พลอย อดีตนักร้องค่ายสไปร์ซซี่ดิสก์ ปัจจุบันประกอบอาชีพแอร์โฮสเตสสายการบินไทย
โดยได้มีพิธีหมั้นและแต่งงานวันที่ 29 กันยายน พ.ศ. 2556 และมีงานฉลองมงคลสมรสในวันที่ 5 ตุลาคม พ.ศ. 2556 มีบุตรชาย 2 คน ชื่อ แพนเตอร์ และ พูม่า ต่อมาในปี พ.ศ. 2559 ทั้งคู่ก็ได้หย่าร้างกัน ส่วนแพนเตอร์และพูม่า ได้เข้าร่วมการแข่งขัน มาสเตอร์เชฟจูเนียร์ไทยแลนด์ ฤดูกาลที่ 3 ในปี พ.ศ. 2567

**ผลงาน**

**อัลบั้มเพลง**
 30 ตุลาคม พ.ศ. 2540 อัลบั้ม หิน ผา กา ดาบ สังกัด แกรมมี่แกรนด์ ในเครือ จีเอ็มเอ็ม แกรมมี่ (ยอดขายเกิน 1,000,000 ตลับ)- 18 มีนาคม พ.ศ. 2542 อัลบั้ม Magic Peter สังกัด แกรมมี่แกรนด์ ในเครือ จีเอ็มเอ็ม แกรมมี่- 5 ตุลาคม พ.ศ. 2543 อัลบั้ม X-Ray สังกัด อาร์พีจี ในเครือ จีเอ็มเอ็ม แกรมมี่- 24 กันยายน พ.ศ. 2544 อัลบั้ม Version 4.0 สังกัด อาร์พีจี ในเครือ จีเอ็มเอ็ม แกรมมี่- 5 สิงหาคม พ.ศ. 2546 อัลบั้ม Romantic Peter- สิงหาคม พ.ศ. 2548 Rolling (โฟร์กอตเทน)

**อัลบั้มรวมเพลง**
 Best of ปีเตอร์ คอร์ป ไดเรนดัล (26 กรกฎาคม 2555)- 50 Best Hits ปีเตอร์ คอร์ป ไดเรนดัล (เมษายน 2558)- The Masterpiece ปีเตอร์ คอร์ป ไดเรนดัล (มิถุนายน 2561)

**เพลงประกอบละคร**
 ฉันไม่มีสิทธิ์ เพลงประกอบละคร ชายครับ ผมเป็นชาย- ตัวเปล่า เพลงประกอบละคร สายลมกับแสงดาว- แค่ฝันก็ดีใจ เพลงประกอบละคร สายลมกับแสงดาว- นับดาว เพลงประกอบละคร หนุ่มบ้านไร่กับหวานใจไฮโซ- ข้อความสุดท้าย จากอัลบั้ม CALLING LOVE 3 : เมื่อความรักโทรหา- รัก ไม่รัก เพลงประกอบละคร นางร้ายสายลับ- คนที่ยืนตรงนี้ เพลงประกอบละคร แอบรักออนไลน์- ถึงฉันจะเลวก็รักเธอ เพลงประกอบละคร ระเริงไฟ- รักเธอเป็นคนสุดท้าย เพลงประกอบละคร เพลิงนาคา- หวังเพียงรักจริง เพลงประกอบละคร แรงเงา 2

**ผลงานเพลงอื่น ๆ**
 X-Change Special Love Songs (4 เมษายน 2543)- คนขายฝัน - เพลงพิเศษจากมหกรรมคอนเสิร์ต "ถูกใจคนไทย ร่วมใจใช้สินค้าถูกกฎหมาย" (สิงหาคม 2545)- The Butterfly Revolution (2547)- H.M.BLUES (ธันวาคม 2549)- หล่อมากมาก (11 ธันวาคม 2557)- จะอยู่กับเธอ (กันยายน 2564) - จัดทำขึ้นเพื่อสร้างกำลังใจให้คนไทยทุกคน ที่กำลังต่อสู้กับสถานการณ์การแพร่ระบาดของเชื้อไวรัสโควิด-19 ให้ก้าวผ่านในช่วงเวลาที่ยากลำบาก ด้วยเนื้อหาที่พูดถึงช่วงเวลาที่ทุกคนท้อแท้ เหนื่อยล้า ยังคงมีใครคนหนึ่ง ที่พร้อมจะอยู่กับคุณเสมอ- ส่งเพลงสุข (17 ธันวาคม 2565)

**ละครโทรทัศน์**

**ละครชุด**
 2559 Melodies of Life ตอน ภาพลวงตา รับบทเป็น (คู่กับ มาช่า วัฒนพานิช) ช่องจีเอ็มเอ็ม 25- 2560 Club Friday The Series 8 รักแท้ มีหรือ...ไม่มีจริง ตอน รักแท้ หรือแค่ความหวัง รับบทเป็น เดวิด ช่องจีเอ็มเอ็ม 25- 2560 Love Songs Love Series ตอน แพ้คำว่ารัก รับบทเป็น เดย์ (คู่กับ มณีรัตน์ คำอ้วน, มนสภรณ์ ชาญเฉลิม) ช่องจีเอ็มเอ็ม 25- 2563 Club Friday the Series 12 รักซ่อนเร้น ตอน รักไซด์ไลน์ รับบทเป็น โจม (คู่กับ สุษิรา แน่นหนา, วรรณปิยะ ออมสินนพกุล) ช่องจีเอ็มเอ็ม 25- 2565 my COACH ตะลุมรัก ตะลุมบอล รับบทเป็น เจิดจรัส (คู่กับ ณิชชา โชคประจักษ์ชัด ธนพนธ์ สุขุมพันธนาสาร ช่อง ช่อง 3 เอชดี และ Viu original- 2568 Club Friday the Series Theory of Love ไม่มีทฤษฎีไหนใช้ได้กับทุกความรัก ตอน โซ่ทองคล้องใคร (คู่กับ อภิษฎา เครือคงคา, พิตต้า ณ พัทลุง) ช่องช่องวัน 31

**ซิทคอม**
 เนื้อคู่ประตูถัดไป รับบทเป็น พี่ก้อง (รับเชิญ) (2552) ช่อง 9

**ภาพยนตร์**
 30 กำลังแจ๋ว รับบท นภ (2554)- ละติจูดที่ 6 รับบท ต้น (2558)- ตาคลี เจเนซิส (2567) รับบท พ่อของเธอ

**พิธีกร**
 รายการท่องเที่ยวเชิงอนุรักษ์ Ride With Me ขี่ตามฝัน SS.1 ทุกวันเสาร์ เวลา 22.00 - 23.00 น. ทางช่อง 8, Youtube:Ride With Me ขี่ตามฝัน Official (เริ่มตอนแรกวันเสาร์ที่ 14 พฤษภาคม - 18 พศจิกายน พ.ศ. 2559 มี 23 ตอน) - รายการท่องเที่ยวเชิงอนุรักษ์ Ride With Me ขี่ตามฝัน SS.2 ทุกวันพุธ เวลา 22.00 - 23.00 น. ทางช่อง3 SD (28), Youtube:Ride With Me ขี่ตามฝัน Official (เริ่มตอนแรกวันพุธที่ 3 มกราคม - 21 มีนาคม พ.ศ. 2561 มี  ตอน)- รายการท่องเที่ยวเชิงอนุรักษ์ Ride With Me ขี่ตามฝัน SS.3 ทุกวันพุธ เวลา 22.00 - 23.00 น. ทางช่อง 3 SD (28), Youtube:Ride With Me ขี่ตามฝัน Official (เริ่มตอนแรกวันพุธที่ 18 เมษายน - 20 มิถุนายน 2561 มี  ตอน)- รายการท่องเที่ยวเชิงอนุรักษ์ Ride With Me ขี่ตามฝัน SS.4 ทุกวันพุธ เวลา 22.00 - 23.00 น. ทางช่อง 3 SD (28), Youtube:Ride With Me ขี่ตามฝัน Official (เริ่มตอนแรกวันพุธที่ 22 สิงหาคม - 31 ตุลาคม 2561 มี  ตอน)- รายการท่องเที่ยวเชิงอนุรักษ์ เที่ยวเป็นเพลง Music Journey ทุกวันหยุดนักขัตฤกษ์ เวลา 07.45 - 08.15 น. ทางช่อง 3, Youtube:เที่ยวเป็นเพลง Music Journey ร่วมกับ ชวิน จิตรสมบูรณ์, ศิรศักดิ์ อิทธิพลพาณิชย์ (เริ่มตอนวันแรก 23 ตุลาคม พ.ศ. 2562)

**พากย์เสียง**
 พากย์เสียงตัวละคร ทาร์ซาน

**รางวัล**
 รางวัลสีสันอะวอร์ดส์ ครั้งที่ 15 ประจำปี 2545 สาขาศิลปินชายร็อกยอดเยี่ยม จากอัลบั้ม Version 4.0- รางวัลภาพยนตร์ สุพรรณหงส์ ประจำปี 2546 สาขาเพลงประกอบภาพยนตร์ยอดเยี่ยม จากเพลง กุมภาพันธ์

**อ้างอิง**

**แหล่งข้อมูลอื่น**
  Petercorpdyrendal.com date=2008-07-31 -  ประวัติปีเตอร์ คอร์ป ไดเรนดัล date=2017-07-26 - petercorp- แฟนเพจปีเตอร์ คอร์ป ไดเรนดัล

หมวดหมู่:บุคคลจากโคเปนเฮเกน
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:พิธีกรชาวไทย
หมวดหมู่:นักอนุรักษ์ธรรมชาติ
หมวดหมู่:นักสำรวจชาวไทย
หมวดหมู่:ยูทูบเบอร์ชาวไทย
หมวดหมู่:ชาวไทยเชื้อสายเดนมาร์ก
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21